Bana Község Önkormányzat

2944 Bana, Jókai M. u. 18.

**J E G Y Z Ő K Ö N Y V**

Készült: Bana Község Önkormányzat Képviselő-testülete 2013. június 18-án, 19,00 órakor a Bábolnai Közös Önkormányzati Hivatal Banai Kirendeltségének Tanácstermében megtartott ülésen.

Jelen vannak: Sáhóné Horváth Márta polgármester

 Bátisz Erzsébet képviselő

 Járóka Márió Zsolt képviselő

 Szabó Árpád képviselő

 Vizkeleti István képviselő

 továbbá: Kocsis Gábor jegyző

 Lakasz Tímea kirendeltség vezető

 dr. Füles Zoltán Nagyigmánd Nagyközség jegyzője

 Sáhóné Horváth Márta polgármester: Üdvözli a megjelenteket. Megállapítja, hogy a Testület határozatképes. Ágoston Lászlóné és Bujáki Lászlóné előzetesen jelezte távolmaradását. Ismerteti, hogy a nagyigmándi jegyző úrtól érkezett egy megkeresés erre a rendkívüli testületi ülésre.

1. **Nagyigmánd és Környéke Közoktatási és Szociális Társulás Társulási Megállapodás**

Sáhóné Horváth Márta polgármester: Ismerteti a napirendi pontot. Átadja a szót dr. Füles Zoltánnak Nagyigmánd Nagyközség jegyzőjének.

dr. Füles Zoltán jegyző: Ismerteti, hogy 2012-ben sikerült minden problémát tisztázni, ami a gyermekjóléti szolgálatot és a gondozási központot fenntartó társulást érinti. De jogszabályi előírás miatt a korábban jogi személyiség nélküli társulásoknak meg kell szűnni vagy át kell alakulni, a jogi személyiségű társulásoknak – mint ami fenntartotta a gyermekjóléti szolgálatot -, annak az MÖTV szabályainak megfelelően kell átalakulnia. Az Alapító Okiratot véleményeztette a Kormányhivatallal, a Kincstárral valamint a Szociális- és Gyámhivatallal, akik támogatták az okiratot. Úgy gondolja, hogy célravezetőbb lenne egy nagy társulás alatt összehozni a 3 különböző feladatot. Így közösen vállalhatnák a fenntartói és intézményi irányítási feladatokat. Ez kevesebb adminisztrációval, bejegyzéssel, törvényi előírással járna. Az alaptervezetet igyekezett úgy elkészíteni, hogy belekerüljön valamennyi feladat, hogy melyik intézménynek mi a jogutódja. Problémát a társulás vagyoni eleme és a fizetési kötelezettség kérdése jelent. Úgy gondolja, hogy a korábbi társulásoknál sem volt probléma abból, hogy valaki nem megfelelő szolgáltatást kapott, a befizetett összegekkel nem a székhely önkormányzatának vagyonát gyarapították. Nehézséget jelent, hogy minden képviselő testületnek át kell adnia gyakorlatilag az összes irányítói jogosultságot a társulásnak. Csak az alapítás és a megszűntetés joga maradna az alapító, nagyigmándi önkormányzatnál. A szociális program, szolgáltatás-szervezési koncepció, alapító okirat témakörében mindig a társulás dönt. Ez egyfajta könnyebbség, mivel nem kell minden képviselő testületnél rendkívüli üléseket tartani. Minden önkormányzat abba szólhat bele, amiből kiveszi a részét a társulásban.

Szabó Árpád képviselő: Véleménye szerint a társulás jól működik. A társulás abban különbözik a most megszűntetettől, hogy sokkal több az adminisztráció. Idézi a 9/6. számú, a társulás vagyonáról szóló bekezdést („A társulás területén bejegyzett székhelyen….”). Az okirat több helyen is tartalmazza a pénzügyi bizottság kifejezést, pedig csak az szerepel benne, hogy bizottságot alakíthat a társulás. Tényleges bizottság megalakulásáról még nem volt szó.

dr. Füles Zoltán jegyző: Elmondja, hogy a pénzügyi bizottságot tartalmazó mondat törlendő az okiratból. A társulási tanács részére olyan esetekben jelenthet megoldást a 9/6. pont, amikor a feladatellátásra vonatkozóan szeretnének civil szervezetet bevonni. Példáként említi, ilyen eset lenne ha a Magyar Máltai Szeretetszolgálat részt venne a szociális étkeztetési feladatokban, mivel ő már egy államháztartáson kívüli civil szervezet. Ha valamilyen módon szeretnék az ő szolgáltatását datálni, de nem tudják megvenni, akkor lehetőséget kell biztosítani arra, hogy ezt a civil szervezetet a társulás feladatellátás vonatkozásában támogathassa. Sok olyan civil szervezet van, aki az önkormányzati kötelező feladatok ellátásában próbál segíteni. Jelenleg nincs szükség erre a lehetőségre, de véleménye szerint a következő 5 évben lesz példa ilyen megkeresésre.

Sáhóné Horváth Márta polgármester: A 8.4-es bekezdésről érdeklődik. Elmondja, hogy eddig az önkormányzat állapította meg rendeletben, hogy mennyi lesz a fizetendő térítési díj.

dr. Füles Zoltán jegyző: Kiemeli, hogy már 14-15 hónapja nem így történik, ez már végleges állapot. Ez a szabályzat továbbra is szerepel a SzT-ben. Az igmándi képviselő testületnek kell elfogadnia.

Sáhóné Horváth Márta polgármester: Elmondja, hogy Banán a házi segítségnyújtás eddig térítésmentesen működött.

dr. Füles Zoltán jegyző: Hozzá teszi, már Nagyigmándon is ingyenes a szolgáltatás. A jogszabály előírja, hogy egy társulásban csak egy térítési díj rendelet működhet. Viszont most több települést érint ez a kérdés. Amennyiben néhány település ezt nem tudja vállalni, akkor közvetlenül a lakosokat kell ezzel a térítési díj különbözettel megtámogatni. Elmondja, hogy egy új preambulumot is fog küldeni az önkormányzat részére, mely a társulási rész elején fog bővebben megjelenni. Ez tartalmazza majd, hogy a jelenleg működő 4 külön társulás jogutódja lesz az új társulás. Szép Krisztina a Szociális- és Gyámhivatal munkatársa jelezte, hogy ha nem kerül sor jogutódlásra, akkor az új társulás működési engedélyének megszerzéséig nem lehet normatívára számítani, pedig sem a szolgáltató, sem a szolgáltatás nem változik, csupán a fenntartó.

Sáhóné Horváth Márta polgármester: Szavazást kezdeményez a javaslat elfogadására.

*A Képviselő-testület egyhangú szavazással az alábbi határozatokat hozza:*

**72/2013. (VI.18.) sz. Képviselő Testületi**

**önkormányzati határozat:**

Bana Község Önkormányzat Képviselő Testülete a Nagyigmánd és űKörnyéke Szociális Intézményi Társulást 2013. június 30-i határnappal megszűnteti.

Határidő: azonnal

Felelős: Sáhóné Horváth Márta polgármester

Sáhóné Horváth Márta polgármester: Szavazást kezdeményez a javaslat elfogadására.

*A Képviselő-testület egyhangú szavazással az alábbi határozatokat hozza:*

**73/2013. (VI.18.) sz. Képviselő Testületi**

**önkormányzati határozat:**

Bana Község Önkormányzat Képviselő Testülete a Nagyigmánd és Környéke Intézményi Társulást 2013. június 30-i határnappal megszűnteti.

Határidő: azonnal

Felelős: Sáhóné Horváth Márta polgármester

Sáhóné Horváth Márta polgármester: Szavazást kezdeményez a javaslat elfogadására.

*A Képviselő-testület egyhangú szavazással az alábbi határozatokat hozza:*

**74/2013. (VI.18.) sz. Képviselő Testületi**

**önkormányzati határozat:**

Bana Község Önkormányzat Képviselő Testülete a Nagyigmánd és Környéke Közoktatási és Szociális Intézményi Társulás társulási megállapodását elfogadta és tudomásul vette, felhatalmazza a polgármestert a társulási megállapodás aláírására.

Határidő: azonnal

Felelős: Sáhóné Horváth Márta polgármester

Sáhóné Horváth Márta polgármester megköszöni a Képviselő-testület részvételét és az ülésen végzett munkáját, majd 1920 perckor bezárja Képviselő-testület ülését.

K. M. F.

 **Sáhóné Horváth Márta Kocsis Gábor**

 polgármester jegyző